อายุ18ค่ะ ประจำเดือนไม่มาจะ3เดือนแล้วค่ะ มีพสพกับแฟนหลั่งในค่ะ เคยใช้ยาคุมมาก่อน ไม่มีอาการเหมือนคนท้องเลยค่ะ กังวลว่าจะเป็นอย่างอื่นรึป่าว กดท้องก็ไม่เจ็บค่ะ แต่จะเป็นท้องน้อยข้างซ้ายเป็นช่วงๆ เป็นๆหายมาสักพักใหญ่แล้วค่ะ อาการแบบนี้เป็นอะไรไปได้บ้างคะ
สวัสดีค่ะ หากประจำเดือนไม่มา 3 เดือน และที่ผ่านมาได้มีเพศสัมพันธื แนะนำควรตรวจหาการตั้งครรภ์ดูก่อนค่ะ เพราะผู้หญิงบางรายอาจไม่อาการต่างๆ ของการตั้งครรภ์เลยก็ได้ หากตรวจพบการตั้งครรภ์ อาการเจ็บท้องน้อยเป็นช่วงๆ ก็จะเป็นอาการของการตั้งครรภ์ได้ แต่หากตรวจไม่พบการตั้งครรภ์ การที่ประจำเดือนไม่มา ก็จะเกิดจากสาเหตุต่างๆ เช่น มีความเครียด มีน้ำหนักเพิ่มขึ้นเร็ว มีโรคอ้วน การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีมดลูกอักเสบ หรือมีพังผืดในมดลูก เป็นต้นดังนั้น หากตรวจไม่พบการตั้งครรภ์ ก็ควรไปพบแพทย์เพื่อหาสาเหตุค่ะ